Rozsudok Všeobecného súdu (ôsma komora) z 15. septembra 2016 –

Scuola Elementare Maria Montessori/Komisia

(vec T‑220/13)

„Štátna pomoc — Obecná daň z nehnuteľností — Oslobodenie priznané nekomerčným subjektom vykonávajúcim osobitné činnosti — Jednotné znenie predpisov o dani z príjmu — Oslobodenie od jednotnej obecnej dane — Rozhodnutie sčasti konštatujúce neexistenciu štátnej pomoci a sčasti vyhlasujúce štátnu pomoc za nezlučiteľnú so spoločným trhom — Žaloba o neplatnosť — Regulačný akt, ktorý si nevyžaduje vykonávacie opatrenia — Priama dotknutosť — Prípustnosť — Absolútna nemožnosť vymáhania — Článok 14 ods. 1 nariadenia (ES) č. 659/1999 — Povinnosť odôvodnenia“

1. Žaloba o neplatnosť — Fyzické alebo právnické osoby — Akty, ktoré sa ich priamo a osobne týkajú — Priama dotknutosť — Rozhodnutie Komisie, ktorým sa ukončuje konanie o pomoci — Konkurenčný podnik podniku príjemcu pomoci — Právo podať žalobu — Podmienky (článok 108 ods. 2 a 3 ZFEÚ a článok 263 štvrtý odsek ZFEÚ) (pozri body 40, 41, 43– 45)

2. Žaloba o neplatnosť — Fyzické alebo právnické osoby — Pojem regulačný akt v zmysle článku 263 štvrtého odseku ZFEÚ — Všetky všeobecne platné akty s výnimkou legislatívnych aktov — Rozhodnutie Komisie, ktorým sa štátna pomoc vo forme daňového oslobodenia stanoveného všeobecne záväznou vnútroštátnou právnou úpravou vyhlasuje za nezlučiteľnú s vnútorným trhom — Právne účinky voči všeobecnej a abstraktnej skupine osôb — Začlenenie (článok 107 ZFEÚ a článok 263 štvrtý odsek ZFEÚ) (pozri body 47, 49– 52)

3. Žaloba o neplatnosť — Fyzické alebo právnické osoby — Regulačné akty, ktoré si vyžadujú alebo nevyžadujú vykonávacie opatrenia — Pojem — Možnosť obrátiť sa na súd s cieľom napadnúť platnosť týchto aktov — Podmienky podania žaloby prostredníctvom vznesenia námietky nezákonnosti alebo podania návrhu na začatie prejudiciálneho konania s cieľom posúdiť platnosť (článok 263 štvrtý odsek ZFEÚ a článok 267 ZFEÚ) (pozri body 53– 56)

4. Žaloba o neplatnosť — Fyzické alebo právnické osoby — Regulačné akty — Akty, ktoré si nevyžadujú vykonávacie opatrenia a priamo sa týkajú žalobcu — Pojem vykonávacie opatrenia — Kritériá — Rozhodnutie Komisie, ktorým sa pomoc priznaná štátmi vo forme daňového oslobodenia stanoveného všeobecne záväznou vnútroštátnou právnou úpravou vyhlasuje za nezlučiteľnú s vnútorným trhom — Rozhodnutie, ktoré si nevyžaduje prijatie žiadnych vykonávacích opatrení zo strany osoby, ktorej je určené — Akt, ktorý si nevyžaduje vykonávacie opatrenia (článok 107 ods. 1 ZFEÚ a článok 263 štvrtý odsek ZFEÚ) (pozri body 57, 58, 61, 67)

5. Pomoc poskytovaná štátmi — Vymáhanie protiprávnej pomoci — Absolútna nemožnosť vykonania — Možnosť konštatovať túto nemožnosť v štádiu správneho konania, ktoré predchádzalo prijatiu rozhodnutia — Povinnosť Komisie a členského štátu spolupracovať pri hľadaní riešenia rešpektujúceho Zmluvu (článok 4 ods. 3 ZEÚ; článok 107 ods. 1 ZFEÚ a článok 108 ods. 2 ZFEÚ; nariadenie č. 659/1999, odôvodnenie 13 a článok 14 ods. 1) (pozri body 77, 81– 83, 87)

6. Pomoc poskytovaná štátmi — Nedodržanie povinnosti vymáhať protiprávnu pomoc — Absolútna nemožnosť vykonania — Kritériá posúdenia (článok 4 ods. 3 ZEÚ; článok 108 ods. 2 ZFEÚ) (pozri body 91– 93)

7. Pomoc poskytovaná štátmi — Vymáhanie protiprávnej pomoci — Pomoc priznaná vo forme daňového oslobodenia — Absolútna nemožnosť vykonania — Dôvody — Nemožnosť štátu získať informácie potrebné na identifikáciu príjemcov pomoci (článok 107 ods. 1 ZFEÚ) (pozri body 95, 98, 103)

8. Pomoc poskytovaná štátmi — Rozhodnutie Komisie, ktorým sa pomoc vyhlasuje za nezlučiteľnú s vnútorným trhom a nariaďuje sa jej vrátenie — Možnosť Komisie prijať rozhodnutie na základe dostupných informácií — Hranice — Povinnosť Komisie odôvodniť svoje rozhodnutia na základe skutočností, ktoré majú určitú dôveryhodnosť a koherenciu (článok 107 ods. 1 ZFEÚ) (pozri bod 106)

9. Pomoc poskytovaná štátmi — Ustanovenia Zmluvy — Pôsobnosť — Subjekty vykonávajúce hospodárske činnosti na nekomerčnom základe — Vylúčenie (článok 107 ods. 1 ZFEÚ) (pozri body 129, 137, 138, 144)

10. Hospodárska súťaž — Pravidlá Únie — Podniky — Pojem — Výkon hospodárskej činnosti (článok 107 ods. 1 ZFEÚ) (pozri body 131– 133)

11. Pomoc poskytovaná štátmi — Rozhodnutie Komisie, ktorým sa pomoc vyhlasuje za nezlučiteľnú s vnútorným trhom bez toho, aby sa nariadilo jej vrátenie, a ktorým sa konštatuje neexistencia pomoci — Povinnosť odôvodnenia — Rozsah — Neporušenie (článok 296 ZFEÚ) (pozri body 148– 152)

Predmet

Návrh založený na článku 263 ZFEÚ, ktorým sa žalobkyňa domáha zrušenia rozhodnutia Komisie 2013/284/EÚ o štátnej pomoci SA.20829 [C 26/2010, ex NN 43/2010 (ex CP 71/2006)] Režim týkajúci sa oslobodenia od obecnej dane z nehnuteľnosti v prípadoch nehnuteľností užívaných nekomerčnými subjektmi na osobitné účely, ktorý uplatnilo Taliansko (Ú. v. EÚ L 166, 2013, s. 24)

Výrok

1. Žaloba sa zamieta.

2. Scuola Elementare Maria Montessori Srl je povinná nahradiť okrem svojich trov konania aj trovy konania Európskej komisie.